b"\n_START_ARTICLE_\nCecilie Nielsen\n_START_SECTION_\nUddannelse og karriere\n_START_PARAGRAPH_\nI et interview med DR har Nielsen udtalt, at hun altid har vidst, at hun ville l\xc3\xa6se historie. Allerede som barn var hun mere interesseret i at se programmer med Piet van Deurs, n\xc3\xa5r hendes j\xc3\xa6vnaldrene var interesserede i boybands._NEWLINE_ Jeg har altid v\xc3\xa6ret frygtelig n\xc3\xb8rdet. N\xc3\xa5r alle de andre syntes, at et eller andet boyband var fantastisk, ville jeg egentlig bare helst se Piet van Deurs_NEWLINE_ \xe2\x80\x94 Cecilie Nielsen_NEWLINE_Nielsen gik p\xc3\xa5 K\xc3\xb8benhavns Universitet, hvor hun f\xc3\xb8rste l\xc3\xa6ste en bachelor i historie fra 2006-2010, og herefter en kandidatgrad i samme fra 2010-2013. Hun blev imidlertid aldrig f\xc3\xa6rdig med sit speciale. Hun startede p\xc3\xa5 DR som praktikant og blev senere studentermedhj\xc3\xa6lper. Hun gik til casting p\xc3\xa5 et historieprogram, hvor casteren mente, at hun havde potentiale til mere, hvorefter hun blev castet som v\xc3\xa6rt, hvor hun i februar 2013 blev ansat p\xc3\xa5 DR i selskabets historieafdeling, som tilrettel\xc3\xa6gger, udvikler og v\xc3\xa6rt. Hun fik opgaven som v\xc3\xa6rt p\xc3\xa5 Huse der former os. Hun var med fra f\xc3\xb8rste s\xc3\xa6son af Historiequizzen, der startede med historikeren Ulrik Langen som v\xc3\xa6rt. Efter tre s\xc3\xa6soner skiftede programmet til Adrian Hughes, og Nielsen har sammen med Trine Halle (historiker, tidl. Museet for S\xc3\xb8fart i Helsing\xc3\xb8r, nu Magasin du Nord Museum) og K\xc3\xa5re Johannessen (historiker, forfatter, tidl. museuminspekt\xc3\xb8r p\xc3\xa5 Middelaldercentret ved Nyk\xc3\xb8bing Falster, nu selvst\xc3\xa6ndig historiker) er de eneste deltager, som har deltaget i alle s\xc3\xa6soner af quizzen. I 2016 var hun ogs\xc3\xa5 v\xc3\xa6rt p\xc3\xa5 serien 1.000 \xc3\xa5rs tro, der omhandlede danskernes tro igennem de seneste 1000 \xc3\xa5r._NEWLINE_I for\xc3\xa5ret 2016 optog hun programmet Guld i K\xc3\xb8bst\xc3\xa6derne, der bes\xc3\xb8gte forskellige k\xc3\xb8bst\xc3\xa6der i Danmark, heriblandt K\xc3\xb8ge, Horsens, Nyk\xc3\xb8bing Falster, Ribe og Skive, hvor privatpersoner kunne komme p\xc3\xa5 bes\xc3\xb8g med deres antikviteter og f\xc3\xa5 dem vurderet af forskellige eksperter. Programmet blev sendt i sommeren samme \xc3\xa5r, og i et program fra Nyk\xc3\xb8bing Falster blev hun bl.a. bes\xc3\xb8gt af kollegaen K\xc3\xa5re Johannessen, som havde medbragt en dane\xc3\xb8kse fra omkring \xc3\xa5r 1000. Det er inspireret af det britiske program Antiques Roadshow med Fiona Bruce._NEWLINE_I juni samme \xc3\xa5r sendte DR K programmet Rejsen til Slagmarken, hvor Nielsen og K\xc3\xa5re Johannessen i to programmer kiggede p\xc3\xa5 de mest ber\xc3\xb8mte slag ved Vestfronten i 1. verdenskrig; Slaget ved Verdun og Slaget ved Somme i anledning af 100-\xc3\xa5rs jubil\xc3\xa6et for begge slag. De to v\xc3\xa6rter bes\xc3\xb8gte slagmarkerne og fortalte om slagene med fokus p\xc3\xa5 de danske s\xc3\xb8nderjyder deltagelse. Programmet var optaget i januar samme \xc3\xa5r._NEWLINE_I 2017 stod hun for serien Slavenation Danmark, som omhandlede Danmark og Dansk Vestindien mellem 1672 og 1917. _NEWLINE_I 2017 og 2018 stod hun bag to s\xc3\xa6soner af podcasten Meget mere Matador, hvor hun sammen med forskellige g\xc3\xa6ster diskuterede de 24 episoder i tv-serien Matador. Podcasten blev meget popul\xc3\xa6r, og de to f\xc3\xb8rste afsnit blev de mest downloadede podcasts i Danmark. I serien medvirker en lang r\xc3\xa6kker mennesker, der ligesom Nielsen selv er begejstrede for serien. Disse t\xc3\xa6ller bl.a. statsminister Lars L\xc3\xb8kke Rasmussen, professor i filosofi Vincent F. Hendricks, komiker Nikolaj Stokholm og Morten Mejdahl._NEWLINE_I for\xc3\xa5ret 2018 var hun v\xc3\xa6ret p\xc3\xa5 programserien Ekspeditionen - P\xc3\xa5 sporet af Vitus Bering, der blev sendt i seks afsnit, hvor Nielsen fulgte Vitus Bering 2. Kamtjatka-ekspedition.\n_START_SECTION_\nPrivatliv\n_START_PARAGRAPH_\nNielsen er f\xc3\xb8dt i Saksk\xc3\xb8bing._NEWLINE_Nielsen har danset fra hun var 2 \xc3\xa5r og til midten af 20'erne. og hun har bl.a. deltaget i to udenlandske danseturneringer._NEWLINE_Hun bor p\xc3\xa5 Islands Brygge i K\xc3\xb8benhavn. Hun har en k\xc3\xa6reste ved navn Claus, der er art director."